( 326 ) 
du Pui de Amours Jehan de Courolles tabvernier estoit prince 
pour l’année et aussi dudit grand sierment desdits arbalestriers. 
Et tantost apriés laditte grace obtenue furent esleus III mes- 
sagiers, lesquels vestus et habilliés de verdes parures alèrent 
nonchier laditte feste en tous les pays de autour, aians man- 
dement contenant que tous hommes frans et previlegiés , feus- 
sent orands et petis, de villes fermées ou villages, venissent à 
laditte feste et trairie, et ils seroient receus et gardez en droit. 
Lesquels messagiers furent partout honourablement receus et 
rapportèrent en laditte viile de Tournai plusieurs beaux et rices 
joiaulx de argent. Et incontinent que lesdits messagiers furent 
partis, furent commenchiés faire du long du grand marchié 
deux hours de bonne carpenterie , le ung vers le belfroi, et le 
aultre vers la maison au Pauraclet, et une gallerie et alée de la 
haulteur de iceulx pour aler del ung al aultre. Lesquels hours 
et pareillement laditte gallerie on couvri de asselles pour aler 
et estre au secq partout. Et ces choses ainsi faites, supz cascun 
de iceulx hours fut fait ung grand et bel berseil de wasons, 
iceulx couvers et vestus de verd drap. Et à la maison faisant 
touquet de la rue Notre-Dame, de l’aultre lez de la bretesque, 
fut ordonné le palaix des arbalestriers qui faisoient laditte 
feste ; la devanture de laquele maison fut toute painte de verd, 
aiant une asselle deseure les fenestres du lez du marchié, 
vestue et ornée de verd drap, à mettre les pris et joiaulx de la- 
ditte feste, supz laquele depuis le entrée de laditte feste jus- 
ques à la fin de icelle on povoit journelement veir les joïaulx 
qui s’ensievent , c’est assavoir douse quennes de argent rice- 
ment et gracieusement ouvrées et pesantes xxxvj mars de 
Troyes, trois aighières pareillement de argent et pesantes 
1j mars et demi; et noef sobelés aussi de argent et pesans 
ix mars et demi. Toutes lesqueles pièces estoient dorées aux 
bors et armoices des armes de Sainct-George, du roi et de 
la ville ; et avec lesdits joiaulx estoient deux broques de argent 
qui estoient à donner au suivant derrenier traiant et cloand 
ledit jeu. Et estoient tous les dessusdits joiaulx à gaignier et 
